Opinjoni tal-Kummissjoni skond l-Artikolu 251(2), it-tielet sub-paragrafu, punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill dwar il-proposta għal direttiva tal-Parlament ewropew u tal-Kunsill dwar it-tniġġis ikkawżat mill-vapuri u l-introduzzjoni ta' sanzjonijiet, b'mod partikolari dawk penali, fil-każ ta' offiżi ta' tniġġis jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2005/0216 finali - COD 2003/0037 */





[pic] | KUMMISSJONI TAL-KOMUNITAJIET EWROPEJ | Brussel 18.5.2005 KUMM(2005) 216 finali 2003/0037 (COD) OPINJONI TAL-KUMMISSJONI skond l-Artikolu 251(2), it-tielet sub-paragrafu, punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill dwar il-proposta għal DIRETTIVA TAL-PARLAMENT EWROPEW U TAL-KUNSILL dwar it-tniġġis ikkawżat mill-vapuri u l-introduzzjoni ta' sanzjonijiet, b'mod partikolari dawk penali, fil-każ ta' offiżi ta' tniġġis JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2003/0037 (COD) OPINJONI TAL-KUMMISSJONIskond l-Artikolu 251(2), it-tielet sub-paragrafu, punt (c) tat-Trattat tal-KEdwar l-emendi tal-Parlament Ewropewgħall-pożizzjoni komuni tal-Kunsill dwaril-proposta għal DIRETTIVA TAL-PARLAMENT EWROPEW U TAL-KUNSILL dwar it-tniġġis ikkawżat mill-vapuri u l-introduzzjoni ta' sanzjonijiet, b'mod partikolari dawk penali, fil-każ ta' offiżi ta' tniġġis JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 1. DAħLA L-Artikolu 251(2), it-tielet subparagrafu, punt c) tat-Trattat tal-KE jipprevedi li l-Kummissjoni tagħti opinjoni dwar l-emendi proposti mill-Parlament Ewropew fit-tieni qari. Il-pożizzjoni tal-Kummissjoni dwar l-emendi adottati mill-Parlament qed tingħata f'dan li ġej. 2. L-isfond Data ta' meta l-proposta tressqet quddiem il-Parlament Ewropew u l-Kunsill (dokument COM(2003)92 finali 2003/0037(COD)) | il-5 ta' Marzu 2003 | Data ta' l-opinjoni tal-Kumitat Ekonomiku u Soċjali Ewropew | id-19 ta' Ġunju 2003 | Data ta' l-opinjoni tal-Parlament Ewropew, fl-ewwel qari | it-13 ta' Jannar 2004 | Data ta' l-adozzjoni tal-pożizzjoni komuni bil-maġġoranza kkwalifikata | is-7 ta' Ottubru 2004 | Data ta' l-adozzjoni tar-reżoluzzjoni tal-Parlament Ewropew, fit-tieni qari, li tiġbor fiha 16-il emenda għall-pożizzjoni komuni | it-23 ta' Frar 2005 | 3. L-GħAN TAL-PROPOSTA L-abbozz għandu żewġ għanijiet: - li jdaħħal fil-liġi Komunitarja d-dispożizzjonijiet rilevanti tal-liġi internazzjonali applikabbli fil-qasam tal-prevenżjoni u l-ġlieda kontra t-tniġġis. B'hekk, l-abbozz jittraskirivi minn lat wieħed id-dispożizzjonijiet tal-konvenzjoni tan-Nazzjonijiet Uniti dwar il-liġi tal-baħar, u minn lat ieħor dawk tal-MARPOL, il-konvenzjoni internazzjonali dwar il-prevenzjoni tat-tniġġis, b'mod partikolari d-dispożizzjonijiet tagħha li jiddefinixxu r-rimi illegali fil-baħar ta' sustanzi li jniġġsu. - li jiżgura li dawk li jkunu responsabbli għal dan ir-rimi illegali - jiġifieri mhux biss il-kaptani u s-sidien tal-vapuri, imma wkoll min jikri l-vapuri, is-soċjetajiet ta' klassifikazzjoni – effettivament jiġu mħarrka u, taħt ċerti kundizzjonijiet, jingħataw sanzjonijiet penali. Jeħtieġ li dawn jingħataw ir-responsabbiltà kriminali mhux biss meta r-rimi jkun sar intenzjonalment, imma wkoll fil-każ ta' inċidenti meta r-rimi jkun ġie kkawżat min-negliġenza gravi tagħhom. 4. OPINJONI TAL-KUMMISSJONI DWAR L-EMENDI ADOTTATI MILL-PARLAMENT EWROPEW Fit-tieni qari, il-Parlament Ewropew adotta 16-il emenda għall-pożizzjoni komuni tal-Kunsill. Il-Kummissjoni hija fil-qagħda li tilqa' dawn is-16-il emenda fit-totalità tagħhom, hekk kif ġew innegozjati waqt il-laqgħat tat-trijalogu li fihom ipparteċipat bis-sħiħ. Madankollu, il-Kummissjoni tixtieq tagħmel il-kummenti li ġejjin fuq l-emendi 27, 29, 33 u 37, kif ukoll fuq l-emenda 2. - Emendi Nri 27 u 33 dwar il-kwistjonji hekk-imsejħa "istituzzjonali" Dawn l-emendi jirriflettu s-soluzzjoni ta' kompromess li waslu għaliha l-Parlament Ewropew u l-Kunsill dwar il-kwistjoni tas-sanzjonijiet penali. Il-Kummissjoni għandha l-intenzjoni li, fil-minuti tal-Kunsill li sejjer jadotta d-direttiva, tiddaħħal id-dikjarazzjoni li ġejja, li l-kontenut tagħha sar pubbliku waqt id-dibattiti fis-seduta plenarja tat-22 ta' Frar 2005: "Il-Kummissjoni tinnota li l-Parlament Ewropew u l-Kunsill, huma u jadottaw din id-direttiva, ma xtaqux jinkorporaw fiha sistema obbligatorja ta' sanzjonijiet penali fir-rigward tar-rimi fil-baħar ta' sustanzi li jniġġsu. Il-Kummissjoni tikkunsidra li, b'konsegwenza ta' dan, it-test ma jilħaqx l-ambizzjoni tal-proposta tagħha f'dak li huwa l-effett deterrenti mixtieq fil-prevenzjoni tat-tniġġis marittimu u l-ġlieda kontrih. Il-Kummissjoni tfakkar li, fil-laqgħa tiegħu fi Brussell f'Marzu ta' l-2003, il-Kunsill Ewropew kien talab "li qabel tmiem l-2003 tiġi adottata, fuq il-bażi tal-proposta reċenti tal-Kummissjoni, sistema ta' sanzjonijiet, inklużi dawk penali, għall-offiżi ta' tniġġis, li tistrieħ fuq il-bażi ġuridika rilevanti". Il-Kummissjoni tqis li l-Artikolu 80(2) tat-Trattat tal-KE jikkostitwixxi tali bażi ġuridika. Tfakkar li hija minn dejjem sostniet li l-leġiżlatur għandu kull dritt li jistabbilixxi sistema ta' sanzjonijiet penali fi ħdan strument ta' l-ewwel pilastru, jekk huwa jqis li din tkun meħtieġa sabiex jintlaħaq għan Komunitarju. Madankollu, il-Kummissjoni hija fil-qagħda li tappoġġa s-soluzzjoni li adotta l-leġiżlatur, imma tenfasizza li dan ma jippreġudikax il-pożizzjoni li qiegħda tiddefendi quddiem il-Qorti fil-każ C-176/03, u tirriserva d-drittijiet istituzzjonali tagħha." - Emendi Nri 29 u 37 rigward l-għassiesa tal-kosta Il-Kummissjoni tikkonferma li hija taqbel ma' din l-istrateġija. - Emenda Nru 2 dwar ir-reviżjoni tas-sistema ta' indennizz Il-Kummissjoni tippreċiża wkoll li l-emenda Nru 2 dwar ir-reviżjoni tas-sistema internazzjonali ta' indennizz li kienet ġiet ivvutata fil-Kummissjoni tat-Trasport ma ġietx inkorporata fil-pakkett ta' kompromess. Din l-emenda kellha l-għan li tibdel il-premessa Nru 7. Fuq l-istedina tal-Parlament Ewropew u tal-Kunsill, il-Kummissjoni għamlet id-dikjarazzjoni li ġejja fir-rigward tal-premessa Nru 7: "Il-Kummissjoni terġa ssostni d-determinazzoni tagħha li tkompli tgħin lill-Istati Membri fl-isforzi tagħhom biex jikkoordinaw il-pożizzjonijiet tagħhom fi ħdan il-ħidmiet tal-grupp intersessjonali ta' ħidma tal-Fond Internazzjonali għall-Kumpens tat-Tniġġis taż-Żejt (IOPCF International Oil Pollution Compensation Fund ) dwar ir-riforma tas-sistema internazzjonali ta' kumpens għad-danni kkawżati mit-tniġġis biż-żejt. Il-Kummissjoni sejra tkompli tħeġġeġ lill-Istati Membri biex jirratifikaw il-konvenzjonijiet internazzjonali dwar ir-responsabbiltà u l-indennizz fis-settur marittimu (bħalma huma l-konvenzjoni internazzjonali t' l-1996 dwar ir-responsabbiltà u l-indennizz għad-danni f'dak li għandu x'jaqsam mat-trasport bil-baħar ta' sustanzi tossiċi u ta' periklu potenzjali (il-konvenzjoni HNS), il-konvenzjoni internazzjonalidwar ir-responsabbiltà ċivili għad-danni kkawżati mit-tniġġis biż-żjut tal-banker ta' l-2001 (il-Konvenzjoni "taż-Żjut tal-Banker"), il-Protokoll ta' l-2003 għall-Konvenzjoni Internazzjonali dwar l-Istabbiliment ta' Fond Internazzjonali għall-Kumpens għad-danni kkawżati mit-tniġġis biż-żjut, 1992, u l-protokol ta' l-1996 għall-konvenzjoni dwar il-limitazzjoni tar-responsabbiltà għall-klejms maritiimi, 1976 (il-konvenzjoni LLMC)). Il-Kummissjoni tikkonferma l-intenzjoni tagħha, li diġà kienet għamlitha pubblika fil-programm ta' ħidma tagħha għall-2005, li fil-qafas tal-pakkett leġiżlattiv tagħha li ġej rigward ir-responsabbiltà tal-proprjetarji tal-bastimenti, sejra tesiġi li, f'dawk is-sitwazzjonijiet li ma jkunux diġà koperti mill-konvenzjonijiet internazzjonali applikabbli, il-proprjetarji ta' bastimenti li jkunu deħlin f'port ta' Stat Membru jridu jkunu koperti minn assikurazzjoni kontra d-danni ċivili. 5. Konklużjoni Il-Kummissjoni tinnota li l-Parlament Ewropew u l-Kunsill ma xtaqux jinkorporaw f'din id-direttiva sistema obbligatorja ta' sanzjonijiet penali fir-rigward tar-rimi fil-baħar ta' sustanzi li jniġġsu. Fuq dan l-aspett, fid-dikjarazzjoni tagħha l-Kummissjoni tesprimi d-dispjaċir tagħha rigward il-livell ta' ambizzjoni li se jintlaħaq mid-direttiva futura. Apparti minn dan il-punt, il-Kummissjoni tagħraf li r-riżultat milħuq la jibdel il-miri u lanqas l-ispirtu tal-proposta tagħha, u għaldaqstant tista' tagħtih l-appoġġ tagħha.